
IDENTITATEA INDIVIDULUI uman presupune apartenenţa acestuia la o comunitate religioa- 
să, la o masă etnică, la o națiune, apartenenţă fie moştenită fie obținută în cursul vieţii 
prin procesul de socializare. Într-o exprimare simplificată, diversitatea etnică a umani- 
tății s-a exprimat concurenţial prin relația etnologică noi şi ei, pe care s-a întemeiat şi 
conştiinţa națională. De pe această bază, mai toate națiunile şi-au construit imaginea des- 
pre sine, autoreceptându-se, însă, în acelaşi timp, studiindu-se şi în raport cu ceilalți. De- 
a lungul istoriei, majoritatea popoarelor din Europa Centrală şi de Sud-Est au trăit într- 
o stare de insecuritate cvasipermanentă în ceea ce priveşte frontierele şi ființa lor etnică, 
identitatea lor confesională. Evident, o atare zestre geopolitică a impregnat urme adânci 
în conştiinţa colectivă, fiecare generaţie inventând şi sedimentând clişee, “mentalități şi 
imagini etnice, atât despre sine, cât şi despre ceilalți, care cu timpul, au devenit norme 
naturale ale traiului lor cotidian. Suspiciunea faţă de vecini, teama de alogeni s-au insti- 
tuit conştient sau nu, în coordonate ale comportamentului etnic. La aceste popoare, 
grija pentru afirmarea identității naționale a devenit exagerată. Etnicitatea a devenit sino- 
nimă cu supraviețuirea”. Într-un asemenea context, rămâne extrem de interesant să recon- 
stituim atitudinilor indivizilor din zona central europeană față de căsătoria mixtă, față 
de modalitatea care, printre alte mecanisme sociale şi politice, putea duce în timp la o 
alterare a identităţii sale etnice şi confesionale. 

Căsătoria a reprezentat, până în modernism cel puțin, modalitatea esențială de for- 
mare a unei familii, de legitimare socială a existenţei unei instituții de bază din istoria 
umanității. Prin căsătorie, cuplul format dintr-un bărbat și o femeie, alături de urmaşii lor 
biologici, intra în ciclul cosmic al vieţii şi al morţii. Căsătoria era considerată un act fun- 
damental, sacru, divin, irepetabil, o taină, asemeni nașterii şi morţii. Căsătoriei i s-a 
atribuit o atare valoare tocmai pentru a apăra viața familială de capriciile umane, de influ- 
ențele păgâne, pentru ca familia să-şi poată îndeplini rolurile sale economice, sociale, cul- 


* Lucrarea a fost elaborată cu sprijinul şi în cadrul proiectului de cercetare ID-competiţia 2011, 

modernă a indiferenţei, 1895-2010”. 

turale?. Cum au normat Biserica şi Statul această problemă, cum au privit locuitorii 
Transilvaniei la sfârşitul epocii moderne problema căsătoriilor mixte? În dialogul cu fata 
ei, Persida, pe marginea iubirii acesteia pentru Ignatius (Naţi) Huber, Mara (celebrul per: 
sonaj feminin din romanul omonim scris de loan Slavici) mărturisea: “Dumnezeu ştie câ 
m-am gândit eu la voi, cât am ostenit pentru voi, cu câtă inimă v-am purtat de grijă, şi nu 
poate să mă pedepsească atât de aspru. Dacă te-aș vedea moartă, ar fi pierdută toată bucuria 
vieții mele, dar aş zice c-au mai păţit-o şi alte mame ca mine şi m-aş mângâia în cele 
din urmă. Neam de neamul meu nu și-a spurcat însă sângele”. În fine, după ce i S-a 
născut nepotul din legătura celor do! tineri, și se punea problema botezării copilului la 
biserica romano-catolică, Mara se zbătea într-o mare dilemă: “O durea pe Mara că nepotul 
ei n-o să fie creştin adevărat, dar recunoștea şi ea că numai așa se poate îmblânzi Hubăr 
cel îndârjit”. Cât este ficțiune, câtă realitate exprimă aceste pasaje din romanul scris de 
loan Slavici în cursul anului 1894? Să mergem mai departe însă şi să comentăm alte două 
pasaje din memoriile scriitorului arădean, scrise cu începere din anul 1924: “Nu trăiau 
românii împreună, ci alăturea cu ceilalți, ce-i drept în bună pace, dar nu împreună. Nu tot 
aşa şi eu, deşi mama stăruia cu multă hotărâre în gândul că cu străini din acelaşi blid să 
nu mănânci”. De asemenea, cu ocazia pelerinajelor anuale ce se făceau vara, de 15 august, 
la mănăstirea romano-catolică Maria-Radna, cetele de pelerini treceau chiar prin faţa casei 
din Şiria unde a copilărit scriitorul, ai cărui părinți au fost tentaţi nu o dată să se alăture 
acestora. “Pentru tata-bătrân, însă orişice îndemn de felul acesta era păcătos. În gândul 
lui, plăcută nu putea să-i fie lui Dumnezeu decât osteneala celor ce se duc la vreuna din 
mănăstirile ortodoxe, deci în adevăr creştineşti”. Cu siguranţă că asemenea texte, fie 
ele de ficţiune, fie ele de memorialistică, au o doză mare de adevăr, însă absolutizarea lor 
nu ne prea ajută în tentativa de a reconstitui un fenomen extrem de complex, cu conota- 
tii demografice, etno-confesionale, sociologice, culturale etc. Ce relevanţă au pentru isto- 
ric textele lui Slavici citate anterior? Fireşte că asemenea mărturii literare şi memoria- 
listice surprind şi comportamente demografice reale, clișee şi prejudecăţi care au influențat 
în mod decisiv piața matrimonială din Transilvania ultimelor decenii ale secolului al XIX- 
lea. În egală măsură, textele lui Slavici surprind o lume în mișcare, atât atitudinile con- 
servatoare ale bunicului scriitorului sau ale Marei în legătură cu amestecul etnic prin căsă- 
torie sau prin adoptarea unor alte practici religioase, sociale ete., cât şi deschiderile mentale 
spre interculturalitate, ilustrate de Persida şi de Naţi, sau chiar de scriitorul însuşi, prin 
destăinuirile memorialistice sau chiar şi prin materializarea în biografia personală printr- 
o căsătorie mixtă. De altfel, cazul lui Slavici este simptomatic pentru mii şi mii de indi- 
vizi care au trăit în spaţii multietnice şi pluriconfesionale”. 

Autorităţile statului dualist dar şi toate confesiunile recepte din Ungaria au acordat 
căsătoriilor mixte şi educaţiei religioase a copiilor născuţi în cadrul unor asemenea maria- 
je o atenţie sporită. Este un lucru comun faptul că Ungaria, la fel ca şi cealaltă jumăta- 
te a Imperiului Austro-Ungar, a fost până la prima conflagrație mondială una dintre 
cele mai eterogene ţări ale Europei în privinţa naționalităților şi a confesiunilor: 14 națio- 
nalităţi (numărând fiecare dintre ele cel puțin 10.000 indivizi) ce aparţineau la 7 reli- 
gii?. Realităţile unei Transilvanii multi-etnice și pluri-confesionale au silit autorităţile celor 
două biserici româneşti să-şi adapteze discursul la necesităţile locurilor, la interferenţe- 
le etno-confesionale apărute în planul relaţiilor cotidiene”. 

În acest cadrul complex, incidența căsătoriilor mixte nu putea fi trecută cu vederea, 
pici de autorităţile laice, nici de reprezentanții bisericilor. De altfel, numărul căsătoriilor 
mixte era apreciat a fi destul de ridicat încă din epocă”; în aceste condiţii, chestiuni pre- 
cum stabilirea preotului oficiant al uniunii matrimoniale, botezul şi educaţia religioasă a 
copiilor născuţi în astfel de familii mixte. stabilirea competenţei tribunalelor ecleziastice 
matrimoniale s-au situat în prim-planul agendei relaţiilor interconfesionale. Legea des- 
pre reglementarea unirii Ungariei şi a Transilvaniei poate fi considerată un preambul al 
textelor normative care au încercat să statueze relaţiile dintre culte. Prescriind libera exer- 
citare a religiei şi autoguvernarea, egalitatea de drept, reciprocitatea între sine și sfera de 
activitate a confesiunilor religioase recepte, legea XLIII/1868 a enunțat viitoarea legife- 
rare a acestor chestiuni într-un mod unitar, atât pentru Ungaria, cât şi pentru Transilvania, 
Unele legi ale anului 1868 în Ungaria dualistă au abordat problematica matrimonială, în 
tentativa de a stabili noile direcţii de urmat în spinoasa chestiune a familiei, de la forma- 
rea acesteia până la disoluție. Astfel, luna decembrie a anului 1868 a marcat adoptarea 
cadrului legislativ care s-a constituit drept bază juridică legală până Ja sfârşitul secolului 
XIX, pentru anumite chestiuni ce țineau de sfera matrimonială: articolul de lege XL/1868, 
„despre puterea de apărare”, promulgat în 5 decembrie în Parlament; articolul de lege 
XLVII 1868 „despre procesele divorțiale la căsătoriile mixte”, promulgat în 5-6 decem- 
brie în Parlament; articolul de lege XLIII/1868 „despre relațiile dintre religiile recepte”, 
promulgat în 8-9 decembrie în Parlament; articolul de lege XLIV/1868 „în privința regu- 
lamentului de procedură civilă”, promulgat în 8-9 decembrie în Parlament. Aceste patru 
acte normative au constituit în legislația maghiară dualistă principalele puncte de refe- 
rință pentru reglementarea unor aspecte legate de căsătoriile mixte până în 1894-1895, 

Analiza textelor legilor anului 1868 menţionate mai sus ne oferă posibilitatea cuan- 
tificării acestora în funcţie de anumiţi parametri. Astfel, legea LII 1868 „despre relații- 
le dintre religiile recepte” are un caracter mai pronun;at prescriptiv, în timp ce legile XLVI- 
11/1868 „despre procesele divorţiale la căsătoriile mixte” și LIV/1868 „în privința 
regulamentului de procedură civilă” tratează cu precădere chestiuni de procedură. Unul 
dintre cele mai controversate texte de lege din anul 1868 a fost cel al legii despre rela- 
tiile dintre religiile recepte. Cele 24 de paragrafe ale legii LII au reunit câteva dintre cele 
mai problematice aspecte ale relaţiilor interconfesionale: trecerea de la o confesiune la 
alta, înfiinţarea de noi comunități religioase, educaţia religioasă în armată şi în instituțiile 
statului etc. Mult mai importante din perspectiva matrimonială au fost paragrafele 9-11, 
care tratau modalitatea de încheiere a unei căsătorii mixte, respectiv paragrafele 12-18, 
care prescriau educaţia religioasă a copiilor născuţi din căsătoriile mixte. În teorie, 
legea a pus capăt unor diferende de secole, statuând clar faptul că, în cuplurile mixte con- 
fesional, educaţia religioasă a copiilor nu era prestabilită de niciun contract — au fost anu- 
late astfel reversaliile — , impunând ca fiecare copil să urmeze confesiunea părintelui de 
acelaşi sex: sexus sexum sequitur”. 

Un act la fel de important a fost şi legea XLVIIV/1868 „despre procesele divorțiale 
la căsătoriile mixte”. Conform lui Moritz Csâky, acesta completa oarecum legea prece- 
dentă, despre relaţiile dintre religiile recepte, statuând în 3 paragrafe abilitatea tribuna- 
lelor ecleziastice de a analiza validitatea legăturii matrimoniale sau de a pronunţa sen- 
tința de despărţire provizorie sau definitivă. Conform legii, fiecare parte era obligată să 

respecte decizia pronunţată de către tribunalul ecleziastic de care aparținea din punct de 
vedere confesional. Paragraful 2 al legii recunoștea doar jurisdicția tribunalelor ecle. 
ziastice ale confesiunilor catolică de rit latin şi grec. ale greco-orientalilor, ale credin. 
cioşilor celor două biserici evanghelice transilvane şi ale unitarienilor. Pentru credin. 
cioşii altor biserici (cum ar fi cele două biserici evanghelice din Ungaria) sau a altor 
persoane care nu se regăseau în acest amplu mozaic confesional, legea făcea trimitere 
la jurisdicţia tribunalelor civile”. 

În procesul de normare a fenomenului matrimonial relativ la românii din Transilvania 
în cea de-a doua jumătate a secolului al XIX-lea, reține atenţia lucrarea Prelecțiuni teo- 
logice despre matrimoniu, impedimente, procedura, cu respect la teoria e praxa vigen- 
te in provincia metropolitana greco-catolică a Albei-lulia, întocmită în anul 1875 de loan 
Raţiu, fost profesor de drept canonic la seminarul din Blaj şi asesor în cadrul Tribunalului 
matrimonial de a IT-a instanţă, care este o lucrare axată exclusiv pe chestiuni de ordin 
matrimonial, conținând reglementări teoretico-practice de drept matrimonial. Motivația 
realizării acestei lucrări s-a datorat unor nevoi cât se poate de pragmatice, şcolile teolo- 
gice și forurile matrimoniale resimțind acut lipsa unui manual care să fie adaptat şi să 
corespundă noilor realități din cuprinsul provinciei mitropolitane de Alba Iulia", 

Lucrarea are o structură echilibrată având o introducere și două părți: Despre matri- 
moniu în speță (partea 1) şi Despre procesul matrimonial (partea a II-a). Introducerea 
vebiculează mai multe idei însemnate relative la căsătorie, dintre care cea mai importantă 
este cea privitoare la indisolubilitatea legăturii matrimoniale. Introducerea aduce în aten- 
ție şi alte aspecte esenţiale ale căsătoriei evidențiind, scopurile principale ale legăturii, 
semnificația majoră a consensului liber exprimat al partenerilor. Partea I, intitualtă Despre 
matrimoniu în speță are şase secţiuni, primele trei fiind împărțite pe capitole. Capitolul 
I al primei secțiuni, Despre sponsalia, abordează probleme teoretice, dar şi procedura- 
le, în legătură cu logodna. Astfel, este prezentată semnificaţia logodnei, întemeiată 
obligatoriu pe acordul liber exprimat al părților. Un spaţiu consistent este alocat pre- 
zentării formalităţilor care trebuiesc îndeplinite şi urmate de parteneri cu prilejul logod- 
nei. Capitolul H al aceleiaşi secțiuni, Despre strigări, are o structurare asemănătoare cu 
cea din capitolul anterior. fiind prezentată importanţa acestora și procedura care trebuie 
urmată efectiv. Sunt prezentate. de asemenea, și „cauzele drepte” şi „cauzele suficien- 
fe” care pot determina dispensarea de la efectuarea strigărilor. Capitolul N, Despre 
examinarea sponsilor, este o sumară trecere în revistă a originii, noțiunii, scopului, perioa- 
dei şi locului examinării viitorilor soţi făcută de către preotul paroh pentru a vedea dacă 
sunt liberi şi apți de căsătorie, dacă au pregătirea religioasă şi morală pentru a întemeia 
o familie. Următoarele două secţiunii, întinse pe 113 pagini. sunt consacrate unei pre- 
zentărt detaliate şi riguroase a impedimentelor matrimoniale (Despre impedimentele matri- 
moniali, Despre impedimentele impedienti). În secţiunea a Il-a, pagini importante sunt 
dedicate impedimentului silei şi fricii, realizându-se o clasificare în funcţie de anumite 
aspecte ale acestui gen de piedică: sila fizică, sila morală, sila grea. De asemenea, un spa- 
tiu generos este alocat şi impedimentelor izvorâte din legăturile de sânge şi de afinitate. 
Lucrarea câştigă la capitolul practic prin faptul că explică foarte detaliat modalitatea de 
calculare a gradelor de rudenie. 

Secțiunea a H-a, Despre impedimentele impedienti, realizează o clasificare a impe- 
dimentelor subsumate sferei canonice (în număr de şase), şi sferei civile ( în număr de 

cinci). Evident, acestea sunt tratate pe larg în două capitole. Paragraful 47 din capitolul 
1, aduce în discuţie problema impedimentului reprezentat de religia mixtă. Paragratul 
debutează cu precizarea că, deşi, acest gen de legături se aflau în sfera unui impedi- 
ment împiedicător. totuși, ele erau valide, dar ilicite. Abia mai apoi sunt precizate cau- 
zele pentru care biserica s-a opus căsătoriilor mixte: neglijarea religiei de către partea 
catolică, posibilitatea creşterii urmașilor în altă religie decât cea catolică, accesul reci- 
proc al partenerilor la sacramentele prevăzute de religia celuilalt. fapt prohibit de bise- 
rică. În continuare, au fost prezentate obligaţiile celor care au contractat o asemenea legă- 
tură matrimonială, partea necatolică trebuind să-și dea acordul în scris că nu va obstrucționa 
exercitarea liberă a religiei pentru partea catolică şi că toţi copiii vor fi educați în reli- 
gja catolică. Partea catolică trebuia să facă eforturi pentru a convinge cealaltă parte să 
EA convertească la catolicism. De asemenea, părțile trebuiau să obţină dispensă de la foru- 
rile abilitate în acest sens, deoarece numai aşa căsătoria devenea licită. Paragraful se 
încheie cu precizarea principalelor acte şi hotărâri cu caracter normativ, privitoare Ja căsă- 
țoriile mixte, emanate de Sfântul Scaun: instrucţiunea Lambruschini (30 aprilie 1841), 
instrucțiunea papei Grigore al XVI-lea către arhiepiscopul de Freiburg (23 mai 1846), 
instrucțiunea papei Pius al IX-lea către episcopate (15 noiembrie 1858)%. 

Modul de tratare al lui Raţiu relevă o atitudine destul de echilibrată faţă de proble- 
matica asistenței preotului în cazul căsătoriilor mixte. Astfel, este amintită atât practica 
asistenței pasive, considerată ceva mai strictă şi intâlnită în alte spaţii, cât şi cea a asis- 
tenţei active, în uz în spaţiul românesc, considerată mai blândă, dar tolerată şi ea. În fapt, 
modalitatea de tratare a lui Raţiu este una echidistantă, textul privitor la căsătoriile mixte 
cuprinzând în corpul său şi directivele venite de la Sfântul Scaun, dar și referinţe la vechi- 
le practici. Ceea ce se remarcă este faptul că maniera şi tonul de tratare a acestor maria- 
je este cât se poate de echilibrat, comparativ cu tonul mult mai imperativ al scrierilor veni- 
te de la Roma, fiind, într-un tel, în concordanţă cu realități des întâlnite în spațiul românesc”, 

implicarea statului austro-ungar în chestiunile matrimoniale a fost determinată, în 
principal de problema reprezentată de căsătoriile mixte confesional şi efectele acestora. 
În principiu, legea LIII/1868 statuase toate aspectele conexe încheierii acestor mariaje. 
În practică, problema era complicată de faptul că multe cupluri mixte confesional doreau 
să evite aspectul divizării familiei în chestiunile religioase. Îngrijorarea Bisericii catoli- 
ce vizavi de faptul că partenerul necatolic îl putea îndepărta pe cel catolic de la practica 
confesiunii sale nu era fără bază”, dar trebuie făcută menţiunea că inclusiv politica Bisericii 
catolice în această chestiune era una destul de agresivă. Mobilizarea Bisericii catolice pe 
poziții de ofensivă în chestiunea căsătoriilor mixte confesional era dublată de eforturile 
de a continua practicile de dinainte de 1868. În perioada de dinaintea dualismului, prin 
intermediul revesrsaliilor se avea în vedere ca viitorul confesional a] familiilor în care unul 
din partener era supus Bisericii Romei să fie unul catolic. Legea LIIL/1868 pusese în 
ilegalitate această practică, fără ca însă documentele în sine să dispară efectiv. O dova- 
dă în acest sens este reprezentată de faptul că Îndreptarul practic al lui Tit Bud, publi- 
cat în 1883, prezenta parcursul istoric al reversaliilor din anul 1841 până în anul 1868. în 
pasajele următoare, Bud arăta preotilor români uniţi că ei trebuiau să respecte ordonan- 
tele bisericeşti, dar totodată le indica faptul că în Ungaria preoților le era interzis de legea 
din 1868 şi de codul penal să încheie respectivele reversalii”. Altfel spus, autorul lăsa 
la dispoziţia preoţilor decizia de a aplica legile ecleziastice sau cele civile. Pentru lămu- 

riri, în cazul în care preotul avea nevoie de îndrumări, se recomanda apelui la episcopul 
propriu sau la autorităţile ecleziastice superioare. Iar ierarhii prescriau respectarea instruc- 
țiunilor Sfântului Scaun. O instrucțiune privind căsătoriile mixte, similară celei din 1858, 
anexă la decretele primului sinod provincial, a fost expediată tuturor episcopilor orien. 
tali în anul 1888. În partea sa de deschidere, instrucțiunea prezenta motivaţia redactări; 
sale: îngrijorarea Sfântului Scaun legată de creşterea numărului de căsătorii mixte în 
„unele părți orientale”. Aceasta venea să reconfirme faptul că Biserica catolică con- 
damna posibilitatea ridicată de o căsătorie mixte confesional, anume renunțarea la pro- 
pria confesiune: „că prin legături de felul acesta prea uşor se promovează aşa numitul 
indițerentism prea stricăcios în materie religioasă”. Ceea ce solicita Biserica catolică prin 
intermediul acestei instrucțiuni era acordarea unor aşa-numite „cauţiuni” de către par- 
tea necatolică, cum că nu va efectua presiuni asupra partenerului să-și schimbe confe- 
siunea sau că nu se va opune educării lor în religia catolică: „Din acesta cauză sunt de 
a se pretinde pe lângă altele de la contrahenţi cauțiuni oportune, ca să se delăture 
pericolul de a se trage la apostatare partea catolică, iar acesta să se îngrijeuscă după 
putință de întoarcerea părții acatolice, purtând grijă, ca şi pruncii de ambele sexe să 
se crească în sfințenia religiunei catolice. Şi fiindcă dreptul natural şi ddeesc le pretin- 
de aceste cauțiuni, fără de ele cu nici o autoritate omenească se vor putea cândva per- 
mite căsătoriile mestecate””. Doar după obținerea acestor cauţiuni, viitorul cuplu putea 
cere dispensă de la autoritatea ecleziastică competentă. De asemenea, instrucțiunea sfă- 
tuia preoţii cum să procedeze în condiţiile în care tinerii doreau să încheie căsătoria în 
faţa preotului eretic sau schismatic: fiind un păcat înfiorător, partea catolică trebuia aver- 
tizată asupra acestui aspect. Cu toate acestea, în cazul în care se întâmpla, părții catoli- 
ce trebuia să i se explice că preotul schismatic sau eretic reprezenta doar persoana magis- 
tratului civil și că o căsătorie încheiată în faţa aceluia echivala cu o participare la un act 
civil. Mai mult, în cazul în care preoţii aflau că un cuplu mixt confesional se prezentase 
în fașa unui preot necatolic, parohul catolic era sfătuit să păstreze tăcerea în cazul în care 
aprecia că dezvăluirea păcatului ar fi avut efecte mai rele decât tăcerea asupra lui, mai 
ales dacă fusese semnată anterior o cauţiune. Astfel, atitudinea Bisericii catolice părea să 
fi nuanţat față de situaţia anterioară: impunerea reversaliilor dusese la o aplicare mai laxă 
a prevederilor legate de valabilitatea unei căsătorii mixte încheiate de preotul acatolic. În 
fapt, în Ungaria, instrucțiunea părea să se constituie într-un preambul al legilor civile, 
al căror spectru era din ce în ce mai prezent la sfârșitul deceniului nouă al secolului al 
XIX-lea. Prin legile civile asemenea înțelegeri anterioare căsătoriei fuseseră din nou lega- 
lizate, iar ceremonia propriu-zisă era un simplu act civil, din perspectiva statului?! 

În istoria Ungariei, anii 1894-1895 au rămas legaţi de adoptarea legislaţiei civile 
sau a „legilor politico-bisericești”, numele sub care au fost consacrate cele cinci legi care 
au modificat şi completat legile cu privire la confesiuni adoptate de-a lungul secolului 
al XIX-lea. Adoptate în două etape distincte, cele cinci articole de lege au mobilizat aten- 
tia întregii societăți din Transleithania, punând în discuţie preeminenţa bisericii, indife- 
rent de confesiune, în domeniul matrimonial. Într-o succesiune temporală, legile XXXI/1894, 
XXXU/1894 şi XXXII/1894 prescriau căsătoria civilă, stabilirea confesiunii în care urmau 
să fie crescuţi copii născuți în cuplurile mixte şi trecerea matricolelor în administraţia sta- 
tului. Printr-o decizie ministerială, aceste trei acte legislative au intrat în vigoare la | 
octombrie 1895, urmând a fi aplicate pe întreg teritoriul aflat în jurisdicția politică şi admi- 


ÎNTRE STAT ȘI BISERICĂ 333 


pistrativă a Budapestei”. Celelalte două legi care completau noua viziune a guvernului 
maghiar au fost: articolul de lege XLII/1895 „despre religia izraeliiă”, prin care iudais- 
mul era recunoscut a fi una dintre confesiunile recepte şi se extindeau şi asupra celor 
de rit izraelit unele prevederi ale legii LIII/1868; articolul de lege XIIII/1895 „despre 
liberul. exerciţiu al confesiunilor”, prin textul căruia se proclama libertatea religioasă a 
cetățenilor Ungariei şi erau trasate condiţiile prin care o comunitate religioasă putea soli- 
cita înarticularea sa ca o confesiune receptă?. 

Din perspectiva dezbaterilor care au angrenat întreaga societate civilă din Ungaria, 
impactul produs de promulgarea efectivă a acestor texte de lege a fost unul însemnat. Mai 
greu de perceput considerăm a fi impactul real asupra societății, decelarea efectelor reale 
ale menţionatelor legi, perceptibil mai ales din cercetări aplicate. În epocă, reprezentan- 
ţii confesiunilor recepte sau ai celor nerecunoscute legal au luat poziţii vizavi de sfera lor 
de interes; aceste coalizări se regăseau, la o scară mai mică, inclusiv în parlamentul de la 
Budapesta, în cele două camere ale sale. Cu toate acestea, momentul anilor 1894-1895 
a reprezentat doar actul final al unor acumulări de câteva secole. După cum am încercat 
să arătăm în cadrul studiului de față, normarea chestiunilor matrimoniale în Imperiul aus- 
triac, şi apoi austro-ungar, a beneficiat, încă din perioada lui Joseph al II-lea, de o aten- 
tie deosebită din partea a doi factori de decizie: statul laic şi biserica. Epoca iozefină a 
marcat impunerea statului în chestiunile matrimoniale, pentru ca ulterior biserica, în spe- 
cial cea catolică, să recâștige o parte a teritoriului pierdut la sfârşitul secolului al XVII- 
lea. Întărirea poziţiei Bisericii catolice a antrenat, inevitabil în durata lungă, o consoli- 
dare a rolului tuturor bisericilor recunoscute în Imperiul austriac; fiecare cucerire a Bisericii 
catolice a avut efecte și asupra celorlalte biserici, mai ales o dată cu impunerea princi- 
piului egalităţii dintre confesiunile recepte, în a doua jumătate a veacului al XIX-lea”, În 
analiza dedicată legilor civile din Ungaria, mai multe dintre opiniile cercetătorilor care 
s-au aplecat asupra problemei au identificat un fir roşu conducător în chestiunea căsă- 
toriilor mixte confesional, normată în următoarele evenimente istorice: 1781 — 1790/1791 
(impunerea reformelor iozefine şi ulterior, anularea unor prevederi ale acestora, cum ar 
fi cele referitoare la confesiunea copiilor născuţi în căsătoriile mixte), 1841 (Breva papei 
Grigore al XVI-lea despre căsătoriile mixte), 1848 (proclamarea libertăţii confesionale şi 
a egalei îndreptăţiri), 1868 (legea LIN despre religiile recepte), 1894-1895 (adoptarea 
legilor civile). Între aceste puncte de reper mai relevante, au mai existat alte momente 
în care chestiunea a fost abordată, mai ales din perspectiva relației dintre statul aus- 
triac/austro-ungar şi Biserica catolică, dar cu efecte și asupra celorlalte confesiuni”. 
Asemenea momente pot fi considerate semnarea concordatului şi promulgarea legii pen- 
tru căsătoria catolicilor din imperiu — 1836, reglementările din anii '80 şi '90 ai secolu- 
lui al XIX-lea în direcţia respectării legii LIII/1 868. 

Familiile mixte confesional au reprezentat un procent însemnat în cazul populației 
româneşti din Transilvania, punând Bisericile ortodoxă şi greco-catolică române în fața 
necesităţii de a se pune de acord asupra validității unor asemenea căsătorii. Chestiunea 
a fost oarecum complicată de faptul că ambele confesiuni considerau reprobabile căsă- 
toriile mixte, dar erau nevoite să le accepte drept realităţi ale unei societăţi pluri-confe- 
sionale. Statul austriac a recunoscut îndreptăţirea bisericilor de a reglementa această che- 
stiune, dar a fost nevoit, în final, să intervină în mod tranşant, deoarece fiecare biserică 
considera firesc să apere dreptul credincioșilor săi implicaţi într-o căsătorie mixtă de a- 

şi educa copiii în propria lege. Poate cea mai intransigentă în această chestiune a fost 
Biserica catolică, ale cărei decizii şi instrucțiuni emise de-a lungul secolelor XVI. 
XIX au fost vehement dezaprobate de către reprezentanţii celorlalte confesiuni din impe- 
riu. Nici chiar patentele lui Iosif al II-lea, unele rămase oficial în vigoare până în 1850, 
nu au putut oficial reglementa această chestiune. Anul 1868 a reprezentat un punct de 
reper pentru legislaţia referitoare la căsătoriile mixte confesionale, atât în Ungaria, cât şi 
n Austria. Fiecare din cele două state a reglementat chestiunea în propriul mod, dar în 
Ungaria, legea LII]/1868 fiind insuficient aplicată. problema a mocnit vreme de încă 
irei decenii, pentru a fi reglementată, în 1894-1895, tot de către stat. Bisericilor nu le-a 
mai rămas decât să-şi adapteze discursul la realitățile impuse de legile XXXI şi XXXII 
din 1894%. 

Trebuie precizat că mariajele mixte au reprezentat şi continuă să fie o modalitate impor- 
tantă de creştere sau diminuare numerică a unor comunități, care au implicat consecinţe 
demografice pe termen lung. Evident, acest tip de căsătorie a deținut o pondere mai redu- 
să în ansamblul schimburilor maritale dintre unităţile sociale”. Transilvania a fost și 
este o regiune multietnică și pluriconfesională. De aceea, atrage cercetătorii, prin diver- 
sitatea lingvistică, culturală, instituțională. Atitudinea manifestată în trecut față de căsă- 
torie de români, maghiari, germani. evrei, armeni, slovaci, ruteni, croaţi, sârbi, a fost dife- 
rită şi ține de o multitudine de factori, care se integrează climatului specific al unei epoci 
și al unui spațiu. 

